የቤተሰብ አምልኮው የተለያዩ ነገሮችን ያካተተና እንደ ሁኔታው የሚለዋወጥ መሆኑ ጥናቱን አስደሳች የሚያደርገው ቢሆንም ፕሮግራሙ ትምህርት የሚያስጨብጥ እንዲሆን ሁሉም መዘጋጀት ይኖርባቸዋል። አንዳንድ ጊዜ ሕፃናት ሊሰለቻቸው ይችላል፤ በመሆኑም አባቶች፣ የሚመርጡትን ትምህርት አስቀድመው ሊያስቡበትና በደንብ ሊዘጋጁበት ይገባል። አንድ አባት “እኔ ተዘጋጅቼ ከመጣሁ የቤተሰብ ጥናቱ ለሁሉም የቤተሰቡ አባል ትርጉም ያለው ይሆንለታል” ብሏል። በጀርመን የሚኖር አንድ አባት በሚቀጥለው ሳምንት የሚያጠኑትን ነገር ለቤተሰቡ አስቀድሞ ይናገራል። በቤኒን የሚኖርና ከ12 ዓመት በታች የሆኑ ስድስት ልጆች ያሉት አባት ደግሞ በቤተሰብ አምልኳቸው ወቅት በመጽሐፍ ቅዱስ ላይ የተመሠረተ ዲቪዲ የሚመለከቱ ከሆነ አስቀድሞ ጥያቄዎችን ያዘጋጃል። በእርግጥም፣ ዝግጅት የቤተሰብ አምልኳችን ውጤታማ እንዲሆን ትልቅ ሚና ይጫወታል።
